Burkina Faso

Ti **Burkina Faso** () –  ken ammo pay iti ababa a porma ti naganna ti **Burkina** – ket maysa a napalikmutan ti daga a pagilian idiay Laud nga Aprika. Daytoy ket napalikmutan babaen dagiti innem a pagilian: ti Mali iti amianan, ti Niger iti daya, ti Benin iti abagatan a daya, ti Togo ken ti Ghana iti abagatan, ken ti Côte d'Ivoire iti abagatan a laud. Ti kapitolio ti pagilian ket ti Ouagadougou.

Ti kadakkel daytoy ket  nga addaan iti nakarkulo a populasion iti sumurok a 21,510,181. Daytoy ket dati a tinawtawgan iti **Republika ti Akin-ngato a Volta**, daytoy ket nanaganan manen idi 4 Agosto 1984, babaen ni Presidente Thomas Sankara, a kayatna a sawen ket "ti daga dagiti agtaktakder a tattao" kadagiti nangruna a patneng a pagsasao ti pagilian iti Mòoré ken Dioula. Iti pannakaisimbolo, ti "Burkina" ket mabalin a maipatarus iti, "tattao iti integridad", manipud iti pagsasao a  Mòoré ken "Faso", ken "ama a daga" iti Dioula. Dagiti agtataeng ti Burkina Faso ket tinawtawagan a kas dagiti *Burkinabè*.

Ti Burkina Faso ket natagtagitao manipud idi 14,000 ken 5000 BC babaen dagiti agan-anup-agburburas ti pagilian idiay rehion ti amianan a laud ti pagilian. Dagiti taltalon a pagtataengan ket nagparparangda idi baetan ti 3600 ken 2600 BC. A tattan ket ti tengnga a Burkina Faso a nangruna a binukel idi dagiti Mossi a pagarian. Dagitoy a pagarian ti Mossi ket nagbalin a Pranses a protektorado idi 1896. Kalpasan ti pannakagun-od ti waywaya manipud iti Pransia idi 1960, ti pagilian ket napan kadagiti adu a panagbalbaliw ti gobierno aginggana idi dimteng ti agdama a pormana, ti semi-presidensial a republika. Ti presidente ket ni Blaise Compaoré.

Daytoy ket kameng ti Kappon ti Aprika, Komunidad dagiti Estado ti Sahel-Sahara,
La Francophonie, Organisasion ti Islamiko a Pagtitinnulongan ken Ekonomiko a Komunidad dagiti Estado ti Aprika.

## Dagiti nagibasaran

## Adu pay a mabasbasa

* de Turégano, Teresa Hoefert, *Aprikano a Sinema ken Europa: Asideg a panakakita ti Burkina Faso*, (European Press Academic Publishing, 2004)
* Engberg-Perderson, Lars, *Panakadangran ti Panagrang-ay: Dagiti Politika, Gangandat, ken Enbironmento idiay Burkina Faso*, (Praeger Publishers, 2003)
* Englebert, Pierre, *Burkina Faso: Saan a Natalinaay a Panakaestado ti Laud nga Aprika*, (Perseus, 1999)
* Howorth, Chris, *Panagipatakder manen ti Lokal a Langa ti Daga: Panangimaton ti Enbironmento idiay Burkina Faso*, (Ashgate, 1999)
* McFarland, Daniel Miles ken Rupley, Lawrence A, *Naipakasaritaan a Diksionario ti Burkina Faso*, (Scarecrow Press, 1998)
* Manson, Katrina ken Knight, James, *Burkina Faso (Bradt a Pagsurotan ti Panagbaniaga)*, (Bradt a Pagsurotan ti Panagbaniaga, 2011)
* Roy, Christopher D ken Wheelock, Thomas G B, *Daga dagiti Agtaytayab a Maskara: Arte ken Kutura idiay Burkina Faso: Ti Thomas G.B. Wheelock nga Urnong*, (Prestel Publishing, 2007)
* Sankara, Thomas, *Agsasao ni Thomas Sankara: Ti Burkina Faso a Rebolusion 1983–1987*, (Pathfinder Press, 2007)
* Sankara, Thomas, *Dakami ti Agtawtawid ti Rebolusion ti Lubong: Dagiti Bitla ti Rebolusion ti Burkina Faso 1983–1987*, (Pathfinder Press, 2007)

## Dagiti akinruar a silpo

* 
* 
* 
*Premier Ministère opisial a portal ti gobierno (iti Pranses)